— Так. Фабер дзю Фор — легендарны нямецкі мастак-баталіст. У званні лейтэнанта ён прайшоў з войскамі Напалеона ўсю рускую кампанію. У складзе корпуса маршала Нея. Замалёўваў з натуры пейзажы Расіі, салдат на прывалах, пераправы, марш войскаў, самі баі. Пазней дапрацоўваў свае накіды акварэллю. Упершыню малюнкі Фабера дзю Фора былі прадстаўлены гледачу ў 1816 годзе. А ў 1840 годзе серыя была выдадзена пад назвай “Лісты з майго партфеля, намаляваныя падчас кампаніі ў Расіі”. Розныя спецыялісты ацэньваюць ілюстрацыі Фабера дзю Фора як даволі інфарматыўную крыніцу па Айчыннай вайне 1812 года з розных пунктаў гледжання.